EU-johtajien videokokous on odotetusti päättänyt panna EU:n ulkorajat kiinni alueen ulkopuolisilta. Rajojen sulku kestää tällä päätöksellä kuukauden.

Päätös koskee paitsi myös Islantia, Liechtensteinia, Norjaa ja Sveitsiä.

Britannia ja Irlanti eivät kuulu Schengen-alueeseen ja ovat nyt tehdyn päätöksen ulkopuolella. Niiden toivotaan kuitenkin liittyvän päätökseen, kertoo Britannian yleisradioyhtiö BBC (siirryt toiseen palveluun).

EU-maat päättivät myös suunnitella yhdessä toimia, jotta kunkin maan kansalaiset pääsisivät nopeasti kotimaihinsa.

Kiellon mukaan ei-EU-kansalaiset eivät pääse vierailulle unionimaihin lukuunottamatta pitkäaikaisia asukkaita, EU-kansalaisten perheenjäseniä, diplomaatteja, terveysalan tylntekijöitä ja henkilöitä, jotka kuljettavat rahtia.

Ranskan hallitus painottaa, ettei rajojen sulkeminen saa turmella Euroopan unionin sisämarkkinoita.

Videokokouksessa päätettiin siksi myös tavaraliikenteelle erillisiä "pikakaistoja" maiden välisillä rajoilla.

Jäsenmaiden annetaan myös erittäin vapaasti tukea omien maittensa yrityksiä, jotta koronan aiheuttamaa taantumaa talouteen saadaan loivennettua.

Johtajat päättivät pitää seuraavan videokokouksen koronan vaatimista toimista viikon kuluttua.

Uutista täydennetty 18.3. klo 8.00 Britannian ja Irlannin osalta.

Korjattu 20.3. klo 17.15: päätös koski EU:n rajoja, ei Schengen-rajoja kuten artikellissa aiemmin luki.

Lähteet: Reuters, AP